Grannes

**Grannes** – fra 2013–2015 under navnet **7800** – er et rockeband fra Namsos, dannet av frontmann Ronny Grannes i 2005. 

Musikken beskrives som en blanding av rock, folk og pop. Bandet har en stor fanbase i Trøndelag, listeplasseringer på Norsktoppen og avspillinger på NRK-programmene Dansefot jukebox og Norsk på norsk. 

## Historie

### Flying start (2005–2013)
Grannes ble grunnlagt av frontmann Ronny Grannes i 2005 – samme år vant de et stipend for folkelighet og sjarm av D.D.E.  

I 2006 ga de ut sin første plate, *[[Ingen vei tilbake]]*, og singelen ved samme navn. Singelen «5 minutt på TV» (2008) gjorde det bra på Norsktoppen og solgte godt i lokale platebutikker i Namsos og Namdalen.  

### Navneskifte (2013–2015)

I perioden 2013–2015 prøvde Grannes seg med nytt bandnavn **7800**, for å løsrive seg fra danseband-imaget de mente deres opprinnelig navn signaliserte. De ga ut albumet *[[Søttiåttenullnull]]* til en viss suksess, men i 2015 tok de tilbake det originale bandnavnet: *– Navneskiftet til 7800 fikk ikke den ønskede effekt vi håpte på. Vi har tydeligvis undervurdert oss selv. Navnet Grannes var mer etablert enn vi trodde, publikum hadde et nært forhold til det og det skapte litt forvirring.* (Ronny Grannes, 2015)  

### Tilbake til Grannes-navnet (2015–)
I 2015 forlot bassist Jan Anders Rustad og gitarist Daniel Viken bandet og ble erstattet av henholdsvis Ola Liljefjell og Kristoffer Finnanger Lysgård. I november 2015 ga de ut albumet *[[Eksplosiv kjemi]],* med Skjalg Raaen som produsent og med bidrag på gitar.  

Grannes sto på scenen under Rosenborgs cupfinalefest på Rockefeller i Oslo i 2015, sammen med blant andre Stage Dolls, Casino Steel og Terje Tysland. Samme år spilte de, som første norske band, på Hard Rock Cafe i Praha.  

I 2016 deltok Grannes i TV2-konseptet The Stream, der de sto igjen på topp 15 og som eneste band.  

Låta «Storebror» (2020) er en hyllest til RBK.  

I 2023 spilte Grannes inn låta «Uten dæ» av og med Carina Dahl. Samarbeidet oppsto etter at Grannes tok kontakt med Trygg Trafikk med ønske om å bidra med en låt for en av deres kampanjer. Trygg Trafikk tente på ideen men ønsket en kvinnelig vokalist, og Carina Dahl – som Grannes hadde spilt med ved flere anledninger – ble valgt. Hun skrev også låta, som hadde premiere på Namsosfestivalen. Den ble sluppet samtidig på begge artisters plattformer, og senere tatt med på setlisten for deres respektive konserter. Hovedbudskapet i kampanjen er rusfri kjøring.  

## Medlemmer
### Nåværende
* Ronny Grannes – vokalist, gitar, låtskriver (2005&ndash;)
* Jonas Finanger – gitarist, kor (2020&ndash;)
* Eirik Engan – trommer, kor (2005&ndash;)
* Åsmund Gevik – bass, kor (2019&ndash;)
* Terje Grande – tangenter (2013&ndash;)

### Tidligere medlemmer
* Stig Johansen – keyboard (2007&ndash;2008)
* Daniel Viken – gitarist, kor (2005&ndash;2015)
* Jan Anders Rustad – bassist, kor (2007&ndash;2015)
* Kristoffer Finnanger Lysgård – gitarist, kor (2015&ndash;2016)
* Ola Liljefjell – bass, kor (2015&ndash;2019)
* Anders Brønstad – gitarist, kor (2016&ndash;2020)

## Diskografi
### Album
*2006: *[[Ingen vei tilbake (Grannes-album)|Ingen vei tilbake]]* (Likar Music Group)
*2013: *[[Søttiåttenullnull]]* – som **7800** (b247.no records)
*2015: *[[Eksplosiv kjemi]]* (Skrythals Records)
*2022: *[[GRANNES (Live)]]* (Skrythals Records)

### Singler

*2006: *Ingen vei tilbake* (Likar Music Group)
*2006: *Himmel'n te dæ* (Likar Music Group)
*2008: *5 minutt på TV* (Namsos Rock DA)
*2010: *Æ e den æ e*
*2010: *Dæ og mæ*
*2013: *Travel*
*2015: *Full storm*
*2016: *Riv i hjertet*
*2017: *Det får gå som det går*
*2018: *Meir og meir*
*2019: *Dans så tett med mæ no*
*2020: *Storebror* – RBK-klubblåt
*2021: *Æ Vil Ha Dæ*
*2021: *Peis På!*
*2023: *Uten dæ* – med Carina Dahl

## Referanser

## Eksterne lenker
* Grannes' Facebook-side